jkorsvik/nowiki_second_scrape_merged huggingface dataset:
Nortia

Nortia var i etruskisk mytologi gudinne for skjebne og hell. Hennes attributt var en nagle som ble banket inn i en vegg i hennes templer i løpet av feiringen av det nye året. Hun var ikke ulik den etruskiske/romerske gudinne Fortuna, og kanskje til dels også overlappende.
Mens hun ikke er attestert i de sparsommelige etruskiske tekstene som er blitt bevart er gudinnen og de assosierte ritualer i hennes kult blitt nevnt av den romerske historikeren Titus Livius: «Minervae inventum sit. Volsiniis quoque clavos indices numeri annorum fixos in templo Nortiae, Etruscae deae, comparere diligens talium monumentorum auctor Cincius adfirmat».Løst oversatt betyr sitatet: «Minerva er en oppfinner/opphavsmann. Volsinianene (folket i den sentrale etruskiske byen Volsinii) likeledes markerte overgangen til året ved å sette en symbolsk nagle [i veggen] til Nortias tempel, en etruskisk gudinne, av hvem som med stor flid er bekreftet i verkene til historikeren Cincius.»
Nortia var skytsgudinne for den etruskiske byen Velsna (som romerne kalte Volsinii), og i noen opptegnelser kalt for Nyrtia eller Nursia etter gudinnen. Velsna var et hellig sted i etruskernes land Etruria. Helligdommen i byen skal ha fungert som møtested for det etruskiske forbundet bestående av de tolv viktigste byene i Etruria. Velsna var kjent for sine rikdommer, og århundrer etter fortalte romerne den kuriøse grunnen til at de erobret byen var dens 2000 statuer som ble røvet.


== Referanser ==
Spektralsentroide

innen digital signalbehandling er spektralsentroiden et mål som brukes for å karakterisere et lydspektrum. Det indikerer 'massesenteret' til spekteret. For en lytter samsvarer dette med oppfattelsen av hvor 'lys' en lyd er.Målet blir beregnet som et vektet gjennomsnitt av frekvensene i signalet, vektet utfra frekvens.:

  
    
      
        C
        e
        n
        t
        r
        o
        i
        d
        =
        
          
            
              
                ∑
                
                  n
                  =
                  0
                
                
                  N
                  −
                  1
                
              
              f
              (
              n
              )
              x
              (
              n
              )
            
            
              
                ∑
                
                  n
                  =
                  0
                
                
                  N
                  −
                  1
                
              
              x
              (
              n
              )
            
          
        
      
    
    {\displaystyle Centroid={\frac {\sum _{n=0}^{N-1}f(n)x(n)}{\sum _{n=0}^{N-1}x(n)}}}
  der x(n) representerer størrelsen til bin (søyle) nummer n, og f(n) representerer dennes senterfrekvens. Matematisk er dette det samme som et annet mål på høyfrekvent innhold, bortsett fra normaliseringen.


== Andre betydninger ==
Noen ganger blir uttrykket 'spektral sentroide' brukt om medianverdien til spekteret. Dette er et annet statistisk mål. Siden gjennomsnitt og medianverdi noen ganger gir lignende resultat vil disse to betydningene også gi lignende resultat i noen situasjoner. Men siden lydspektrum ikke er normalfordelt, vil disse to målene ofte gi helt forskjellige verdier.


== Referanser ==
Assasiner

Assasinerne er den etablerte betegnelsen på tilhengerne av Hassan-i Sabbah, grunnleggeren av en Nazari-gren av ismaili sjiaislam. Navnet er en latinisering av det arabiske Hashshashin, som sekten ble kalt av motstandere, og som antas å være opprinnelsen til det latinske ordet assassin – «snikmorder».


== Navnets opphav ==
Sekten refererte til seg selv som al-Da'wa al-Jadīda (arabisk: الدعوة الجديدة), som betyr «nytt kall» (til konvertering) i motsetning til Fatimid-kalifatets «gamle kall til konvertering». Det finnes derfor en rekke teorier om opphavet til Hashshashin-navnet. Den utbredte orientalistiske myten om opphavet til kallenavnet er at det stammer fra hash-ishiyun, hasj-røyker, fordi medlemmene skal ha kommet i ekstase med hjelp av dette rusmiddelet. Det er imidlertid ingen kilder som tyder på at gruppen brukte psykoaktive stoffer, og en mer plausibel fortolkning kan derfor være at det var et nedsettende uttrykk brukt i forståelsen av at de oppførte seg «gale» – som om de var påvirket av hasj. En allmenn motstridende teori om kallenavnets opprinnelse er at det helt enkelt betyr «tilhengere av Hassan», etter gruppens leder.


== Historie og virksomhet ==
Sektens leder, misjonæren Hassan-i Sabbah (ca. 1050 – 1124), bodde i fjellfestningen Alamut («Ørneredet») i Persia. 
Sekten, som ikke hadde mulighet til å reise en konvensjonell hær, fremmet sine religiøs-politiske mål med snikmord (derav assassin), intimidering og intriger. De ble med tiden kjent som noen av historiens dyktigste spioner og lønnmordere, og de opererte i mange land. De hadde betydning under det tredje korstog i 1194, og Rikard Løvehjerte skal etter sigende ha hyret dem for å ta livet av Konrad av Montferrat. Korsfarerne kalte lederen i Syria for «Den gamle på fjellet». Det antas at det er fra disse eller Marco Polo at ordet assassin har kommet inn i det latinske språket.
Mongolene og mamelukkene knuste sekten i løpet av det 13. århundret, men den har sine religiøse etterfølgere i sjiaimami Ismaili-muslimer i en rekke land, senest ledet av Aga Khan IV, deres 49. imam.


== Se også ==
Sjia-islam
Attentat
Ninja
Berserk
Vrångstad gravfelt

Vrångstad gravfelt i Bottna i Bohuslän består av graver og megalittiske monumenter fra steinalder og jernalder, derav åtte graver i form av to dommerringer og seks bautasteiner fra eldre jernalder (Raä 140) samt en 5000 år gammel dysse (Raä 141). Dommerringene er 11 til 15 meter i diameter. I tillegg finnes det over 25 gravhauger fra jernalderen i nærheten av dommerringene. Mange av gravhaugene er skadet.
Den 5000 år gamle dyssen ligger på en høyde cirka 600 meter fra dommerringene.
Amr Zaki

Amr Hassan Zaki (arabisk: عمرو حسن زكى, kan også skrives Zaky, født 1. april 1983 i Mansoura i Egypt) er en egyptisk fotballspiller som spiller for Zamalek og på landslaget til Egypt. Zaki spiller spiss. Han var på lån hos Wigan fra klubben El Zamalek i sesongen 2008/09.


== Eksterne lenker ==
(en) Amr Zaki – Transfermarkt 
(en) Amr Zaki – national-football-teams.com 
(en) Amr Zaki – WorldFootball.net 
(en) Amr Zaki – Soccerbase.com 
(en) Amr Zaki – FootballDatabase.eu 
(en) Amr Zaki – Soccerway 
(en) Amr Zaki – Tyrkias fotballforbund 
(en) Amr Zaki – FBref
Požega-Slavonia

Požega-Slavonia (kroatisk: Požeško-slavonska županija) er et fylke i Kroatia. Det ligger sentralt i regionen Slavonia, øst i Kroatia. I nord grenser det til fylkene Bjelovar-Bilogora og Virovitica-Podravina, i nordøst til Osijek-Baranja, i syd til Brod-Posavina og i sydvest til Karlovac. Den største byen og fylkeshovedstad er Požega, andre større byer er Lipik, Pakrak og Pleternica. 


== Demografi ==
Etnisk befolkningssammensetning pr folketellingen i 2001:


== Administrativ inndeling ==
Požega-Slavonia fylke er delt inn i 5 byer og 5 kommuner (folketall pr 2001)


=== Byer ===


=== Kommuner ===


== Eksterne lenker ==
Offisielt nettsted 
(en) Požega-Slavonia County – kategori av bilder, video eller lyd på Commons
Rare

Rare (tidligere Rareware) er et britisk spillutviklingsselskap stiftet i 1985 av Tim og Chris Stamper.De første årene utviklet Rare hovedsakelig spill for Nintendo Entertainment System (NES), deriblant spillene Battletoads og R.C. Pro Am. I 1994 kjøpte Nintendo 25% av aksjene i selskapet, og etter hvert kjøpte de seg opp til 49% av aksjene, hvorpå Rare utviklet spill eksklusivt for Nintendos spillkonsoller. De mest kjente spillene de utviklet for Super Nintendo (SNES) var Donkey Kong Country (samt dets to etterfølgere) og Killer Instinct. Donkey Kong Country solgte over ni millioner eksemplarer og ble det nest mest solgte spillet for SNES. Rare opplevde massiv suksess med mange av deres 11 spill for Nintendo 64, deriblant Banjo-Kazooie, Banjo-Tooie, Blast Corps, Conker's Bad Fur Day, GoldenEye 007, Perfect Dark, Diddy Kong Racing, Donkey Kong 64, Jet Force Gemini. I 1998-1999 forlot mange av Rares utviklere selskapet, og dannet nye spillutviklingsselskaper. Det mest betydningsfulle, Free Radical Design (nå Crytek UK), er kjent for TimeSplitters-serien. Star Fox Adventures for GameCube ble det siste spillet Rare utviklet for en hjemme-Nintendokonsoll.I 2002 kjøpte Microsoft 100% av aksjene i Rare for 375 millioner dollar, og selskapet ble dermed en del av Microsoft. Rare utviklet to spill til lanseringen av Xbox 360; Perfect Dark Zero og Kameo. Senere kom blant annet spillene Viva Piñata og Banjo-Kazooie: Nuts & Bolts. Tidlig i 2007 opplyste nettstedet 1UP.com at Tim og Chris Stamper hadde forlatt Rare. I 2010 uttalte daværende leder Scott Henson, at selskapets hovedfokus vil være på Kinect. Rares første spill for Kinect, Kinect Sports, ble lansert samme år. I 2015 kunngjorde Rare at de lagde et sjørøverspill, Sea of Thieves. Spillet kom ut i mars 2018.


== Referanser ==


== Eksterne lenker ==
(en) Offisielt nettsted
«Medusas flåte»

«Medusas flåte» (fransk:Le Radeau de la Méduse) er et maleri av den franske kunstneren Théodore Géricault. Maleriet skildrer de overlevende fra vraket av den franske fregatten «Medusa» (fransk La Méduse), i Atlanterhavet utenfor kysten av Senegal i 1816.
140 mennesker omkom i forbindelse med skipsforliset som ble omtalt over hele Europa etter de overlevendes vitnesmål. Den inkompetanse som ble vist fra kapteinens side sammen med de halvhjertede redningsforsøkene forårsaket en skandale i Frankrike. 
Tragedien har blitt fremstilt av flere kunstnere og Géricaults utgave er den mest kjente. Maleriet henger i Louvre.


== Eksterne lenker ==
Omtale av maleriet hos Louvre (engelsk)
Piracetam

Piracetam er et nootropikum som klinisk hovedsakelig nyttes i behandling av kortikal myoklonus, som spontane muskeltrekninger, eller rykninger og epilepsi. Stoffet omtales også som et smartdrug og påstås å bedre minnet, læreevne og kongisjon. Rapporterte bieffekter er muskelspasmer, nervøsitet, søvnløshet, hodepine og svimmelhet. Piracetam har også blitt foreslått brukt til behandling av slag, Alzheimers, Downs Syndrom, Dysleksi og ADHD.
Stoffet er reseptbelagt i Norge, og selges under navnet Nootropil, for behandling av kortikal myoklonus.


== Referanser ==
Sinpo

Sinpo (Sinp'o si) er en by i provinsen Sør-Hamgyong i Nord-Korea.
Byen er en havneby mot Japanhavet. Middeltemperaturen er minus 4,1 ℃ i januar og 22,6 ℃ i august. Gjennomsnittlig regnfall er på 688 mm årlig. Byen er en viktig base for fiske og akvakultur.


== Administrativ inndeling ==
Byen er delt inn i 16 dong (nabolag) og seks ri (landsby).


== Referanser ==


== Eksterne lenker ==
(en) Kart over Hamgyong-provinsene
(ko) Detaljert kart
(ko) North Korean Human Geography
Tanchon

Tanchon (Tanch'ŏn si) er en by i provinsen Sør-Hamgyong i Nord-Korea.
Byen ligger i sentrum av flere mineralressurser, og har gruveindustri som uvinner kobolt, magnesitt og jernmalm. Byen har også en viss kjemisk industri. Tanchon ligger ved Østhavet ved utløpet til Namdaeelva. Byen ligger ved Hamgyonglinja som knytter byen til landets jernbanenett.


== Administrativ inndeling ==
Byen er delt inn i 39 dong (nabolag) og 39 ri (landsby).


== Referanser ==


== Eksterne lenker ==
(en) Kart over Hamgyong-provinsene
(ko) Detaljert kart
(ko) North Korean Human Geography
Sudong

Sudong (Sudong ku) er et distrikt i provinsen Sør-Hamgyong i Nord-Korea.
Distriktet ligger lengst sør i Sør-Hamgyong og grenser til naboprovinsen Kangwon. Det ble etablert i desember 1990 etter en fradeling fra fylket Kowon.
Sudong er sentrum for en betydelig kullgruvevirksomhet etter at kullfeltet ble oppdaget i 1918. Distriktet er knyttet til landets jernbanenett via Pyongralinja.


== Administrativ inndeling ==
Byen er delt inn i seks dong (nabolag) og 14 ri (landsby).


== Referanser ==


== Eksterne lenker ==
(en) Kart over Hamgyong-provinsene
(ko) Detaljert kart
(ko) North Korean Human Geography
Kumho

Kumho (Kŭmho chigu) er et område i provinsen Sør-Hamgyong i Nord-Korea.
Det ligger nær byen Sinpo og er Sør-Hamgyongs minste administrative enhet under regionnivået. På stedet er det planlagt en lettvannsreaktor som etter planen skulle bygges med internasjonal hjelp . Konstruksjonsarbeidet startet i 2004 men ble ikke fullført. De siste internasjonale arbeiderne ble trukket ut av prosjektet i januar 2006.
Kumho var en del av Sinpo fram til 1995 da området ble reorganisert som et spesialområde under direktestyre fra provinsnivå. Tilsammen sju ri og ett arbeiderdistrikt ble omfattet av reorganiseringen.


== Administrativ inndeling ==
Byen er delt inn i ett dong (nabolag) og åtte ri (landsby).


== Referanser ==


== Eksterne lenker ==
(en) Nyhet vedrørende start på konstruksjonsarbeid i 1994
(ko) NKChosun sin rapport vedrørende spesialutdannelse av lokale ansatte og deres amarbeid med utlendingene
(en) Kart over Hamgyong-provinsene
(ko) Detaljert kart
(ko) North Korean Human Geography
Vestre Ombofjorden

Vestre Ombofjorden (også kalt Gapafjorden eller Gabafjorden, historisk: Garpefjorden) er en fjordarm av Nedstrandsfjorden og Boknafjorden i Finnøy kommune i Ryfylke. Den ligger mellom Sjernarøyane i vest og øya Ombo i øst. Fjorden er 6 kilometer lang og har innløp i nord mellom Slåttholmen i vest og Selodden i øst. Gapaskjeret ligger midt i innløpet. I sør går fjorden ut i Finnøyfjorden, like vest for innløpet til Gardssundfjorden.I vest grenser fjorden til Bjergøy og Nord-Hidle, de østligste av Sjernarøyane. På Bjergøy ligger bygda Nesheim ved fjorden. På Ombosiden er det bare mindre bebyggelse, men lengst sør ligger Eidssund, som har fergesamband til Nord-Talgje og Halsnøya. Fra Nesheim går det ferger sørover til Nord-Hidle og nordover til Nedstrand på andre siden av Nedstrandfjorden. 


== Referanser ==
Roland Mark Schoeman

Roland Mark Schoeman (født 3. juli 1980) er en sørafrikansk svømmer. Schoeman var lagmedlem på stafettlaget som tok gull for Sør-Afrika under Sommer-OL 2004.
Han har vært verdensrekordholder på 50 m butterfly, 50 m fri, 100 m fri, 100 m individuell medley og 4 × 100 meter fri. De fleste rekordene har vært satt på kortbane.


== Eksterne lenker ==
Offisielt nettsted 
(en) Roland Mark Schoeman – Olympics.com 
(en) Roland Mark Schoeman – Olympedia 
(en) Roland Mark Schoeman – Sports-Reference (OL-resultater – arkivert) 
(en) Roland Mark Schoeman – Commonwealth Games Federation 
(en) Roland Mark Schoeman – Commonwealth Games Federation 
(en) Roland Mark Schoeman – Commonwealth Games Federation 
(en) Roland Mark Schoeman – FINA 
(en) Roland Mark Schoeman – swimrankings.net
Rebolt

Rebolt er en musikkgruppe fra Bø i Telemark, som ble dannet i 2004 under navnet Powerage. Gruppa spiller hardrock.
Gruppa består av vokalist Frode Jørum (nå gift Fossvold-Jørum) (opprinnelig fra Grong), bassist Knut Eirik Hult (fra Froland), Bård Haatveit Johansen (gitar) og Kristian Dale (trommer), og tok utgangspunkt i en felles kjærlighet for klassisk syttitalls-hardrock à la AC/DC og Kiss. Gruppa spilte inn sin første demoplate, You Should See Us Rock, i september 2004. En andre demo, War Against Cool, ble spilt inn i mars 2005.
I januar 2006, etter å ha spilt support for Ralph Myerz & The Jack Herren band på Kroa i Bø, skiftet bandet navn til Rebolt og spilte inn firespors EP-en Made in Spite som de selv ga ut påfølgende april til gode kritikker. Våren 2007 gikk bandet igjen i studio og spilte inn en ny versjon av «Lemmy's Heart» og den helt nye «SAM (Stargirl And Me)» som finnes på en samle-CD med fem band tilknyttet Høgskolen i Telemark, Hits Out Of HiT, utgitt i august 2007. 
På grunn av problemer med hørselen til trommeslager Kristian Dale, tok bandet en pause fra og med 2007. I november 2008 var bandet med på Classic Rock Magazines cover-CD sammen med band som Airbourne, The Donnas, Rose Tattoo og Saxon med låta «Bad Boy (For You)». Albumet består av låter med artister som er inspirerte av AC/DC, dette i anledning sistnevntes utgivelse av albumet Black Ice. Magasinet skrev i den anledning følgende: "Norwegian band Rebolt are such fans of AC/DC that when they formed in 2004 they originally called themselves Powerage. Since then they’ve changed their name but kept their commitment to heads-down, nononsense rock’n'roll. Their snarly anthem Bad Boy (For You) says it all, really. Turn it up!". 
I forbindelse med en opptreden under by:Larm i februar 2009, overtok Magnus Fosli Lillefjære trommene etter Kristian Dale. Etter konserter i Trondheim, Notodden, Bø og Nord-Odal, spilte Rebolt sin foreløpig siste konsert på Kroa i Bø i mai 2013, som en av de siste artistene som spilte på den gamle scenen før man flyttet inn i nye lokaler høsten 2013.


== Diskografi ==
Made In Spite EP (2006)


== Eksterne lenker ==
Rebolts hjemmeside
Rebolt på Facebook
VH1 Classic

VH1 Classic Europe er en TV-kanal. Det er den europeiske utgaven av VH1 Classic som har sin opprinnelse i USA. Den startet 1. desember 2005. Kanalen blir operert av MTV Networks Europe i Warszawa, som igjen er en del av det amerikanske mediekonsernet Viacom. VH1 Classic er søsterkanaler med blant annet VH1, MTV og Nickelodeon.
Kanalen viser musikkvideoer og konsertoptak fra 1950-tallet og frem til 1999. I senere tid har VH1 Classic fokusert mer på musikk fra 70-tallet, 80-tallet og 90-tallet. Musikken fra 50-tallet og 60-tallet blir spilt noe sjeldnere. I tillegg er kanalen reklamefri, noe som betyr at VH1 Classic Europa virkelig kan kalles en 24 timers musikkTV-kanal.
For å se kanalen i Norge må man ha digital-TV eller parabolantenne. Canal Digital sender den fra 18.00-06.00, mens Get viser den hele døgnet.
VH1 Classic EUR er den europeiske utgaven og sendes i følgende land: Østerrike, Bosnia-Hercegovina, Bulgaria, Tsjekkia, Danmark, Finland, Frankrike, Tyskland, Ungarn, Israel, Italia, Norge, Portugal, Romania, Russland, Slovakia og Sverige.


== Andre internasjonale kanaler ==
VH1 Classic US – lansert 1. mai 2000.
VH1 Classic UK var en kanal basert på samme format som den amerikanske utgaven, og var i drift fra 1. juli 1999 til 1. mars 2010, før den ble omprofilert til MTV Classic.
VH1 Classic Brazil er den brasilianske versjonen av VH1 Classic og ble lansert i 2010,


== Se også ==
VH1
MTV
ViacomCBS
Nord-Talgje

Nord-Talgje er en øy i Stavanger kommune i Rogaland fylke. I 2004 ble store deler av øyen erklært som et naturreservat av Miljøverndepartementet, Nord-Talgje naturreservat. Nord-Talgje er en av Sjernarøyane, og var frem til 1965 en del av Sjernarøy kommune. Ny fylkesvei og bru mellom øyene Nord-Talgje, Tjul og Kyrkjøy ble åpnet 12. mai 2010. 
Rundt 1500 var Nord-Talgje sete for en av Ryfylkes rikeste og mektigste storbondeslekter. Den første av ætten som kjennes på Nord Talgje er Tore Sæbjørnsson (ca. 1470-ca. 1563).
Det ble utvunnet marmor på Nord-Talgje fra 1900 til 1960. Marmorblokker herfra ble midt på 1890-tallet benyttet til minnestøtter på Haraldstårnet på Ullandhaug. Disse står i dag utenfor Ullandhaugtårnet.
En annen øy i Finnøy kommune heter Talgje. For å skille øyen fra Nord-Talgje blir øyen noen ganger kalt Sør-Talgje, siden den ligger sør for Nord-Talgje.  


== Referanser ==


== Eksterne lenker ==
Om Nord-Talgje naturreservat '
Gardssundfjorden

Gardssundfjorden er en fjord i Finnøy og Hjelmeland kommune i Rogaland mellom øyene Ombo i nord og Randøy i sør. Fjorden strekker seg omtrent 10 kilometer fra Finnøyfjorden i vest til Hjelmelandsfjorden i øst, men hører til samme fjordsystem som går videre østover, Jøsenfjorden. Den totale lengden fra innløpet i vest til bunnen av Jøsenfjorden er 32 kilometer. Det vestlige innløpet ligger mellom Halsnes på Halsnøya i sør og Eidsneset på Ombo i nord, mens fjorden i øst ender mellom Øyeneset på Randøy og Skibaviga på Ombo.


== Referanser ==
Gadebusch

Gadebusch er en by med rundt 6 000 innbyggere i den tyske delstaten Mecklenburg-Vorpommern, 35 km sørøst for Lübeck og 26 km nordvest for Schwerin.
Byen er særlig kjent for to signalbygg: Stadtkirche («bykirken») fra 1220 som er ansett for å være den eldste teglkirken i Mecklenburg, og Schloss («slottet») fra 1580-1583 i nordisk renessansestil. Denne borgen erstattet en tidligere obotrittisk med murer helt fra 700-tallet. Tilliggende denne borgen var det en liten landsby, og denne befestningen hadde en strategisk beliggenhet både i landskapet og på veien mellom Lübeck og Schwerin.
Slaget ved Gadebusch fant sted like utenfor byen i 1712.
Byen var uskadet etter andre verdenskrig, det falt i løpet av krigen bare to bomber i byen, uten at de gjorde noen skade. 2. mai 1945 passerte British Army gjennom byen på vei til Lübeck, og det kom til noen små konfrontasjoner med noen lokale nasjonalsosialister.


== Bilder ==

		


== Referanser ==


== Eksterne lenker ==
(de) Offisielt nettsted 
(en) Gadebusch – kategori av bilder, video eller lyd på Commons
Gravskardhøgda

Gravskardhøgda er et fjell helt nord i Stor-Elvdal kommune i Innlandet. Det har en høyde på 1 767 meter over havet og ligger i fjellområdet Alvdal Vestfjell, rett øst for Rondane. Toppen er kommunens høyeste punkt.


== Fotnoter ==


== Referanser ==
Grindafjorden

Grindafjorden (også skrevet Grindefjorden) er en del av fjordsystemet Hervikfjorden/Skjoldafjorden i Tysvær og Vindafjord kommuner i Rogaland. Fjordsystemet er en fjordarm av Boknafjorden og Grindafjorden er den innerste av disse tre fjordene. Den har en lengde på omtrent 10 kilometer, men fra innløpet til Hervikfjorden og til bunnen av Grindefjorden er avstanden omtrent 38 kilometer. 
Fjorden har innløp vest for Nesøya i Skjoldafjorden ved Vestråklubben. Fjorden går først nesten rett sørover (Skjoldafjorden i øst går rett nordover). Om lag halvveis inn i fjorden, ved bygden Aukland, snur fjorden nordvestover og møter en rekke holmer og skjær. Her deler fjorden seg i to viker. Den nordlige viken heter Vågsbotn og ligger ved bygden Våg. Den andre viken blir regnet som selve Grindafjorden og går inn til bygden Grinde, der det ligger en stor campingplass. Grinde ligger like nord for tettstedet Aksdal. 
Riksveg 515 går langs den sørlige delen av fjorden og krysser Skjoldafjorden lenger øst ved Skjoldastraumen. Langs vestsiden av fjorden går E39.


== Referanser ==
Henry T. Weinstein

Henry T. Weinstein (født 12. juli 1924, død 17. september 2000) var en amerikansk teater- og filmprodusent.


== Biografi ==
Henry T. Weinstein ble født i Brooklyn i New York. Han utdannet seg ved City College og tok en mastergrad i drama på Carnegie Institute of Technology.Etter å ha jobbet som teater- og TV-produsent fikk han jobben som produsent for Marilyn Monroes siste film, Something's Got to Give, i 1962. Weinstein utviklet et vennskap til Monroe, men innspillingen av filmen var preget av store forsinkelser grunnet hennes stadige sykefravær. Hun fikk til slutt sparken, men fikk jobben tilbake da motspiller Dean Martin nektet å spille inn filmen med noen andre enn henne. Filmen ble likevel aldri fullført grunnet Monroes død kort tid etter. Weinstein uttalte seg om den problemfylte innspillingen i dokumentaren Marilyn Monroe: The Final Days, som ble vist på TV i 2001. 
I 1962 produserte Weinstein også Tender is the night, med Jennifer Jones og Jason Robards i hovedrollene. I 1965 produserte han I morgen blir alt bedre, basert på en roman av Betty Smith.
Han var visepresident for produksjonsavdelingen til American Film Theatre, som produserte en rekke filmversjoner av teaterstykker mellom 1970 og 1975. Blant filmene var A Delicate Balance, med Katharine Hepburn, Paul Scofield og Joseph Cotten i hovedrollene, og Tre søstre, med Laurence Olivier, Alan Bates og Joan Plowright i hovedrollene.I 1985 var Weinstein sjefsprodusent for Runaway Train, som ble nominert til tre Oscar.
Weinstein pensjonerte seg på midten av 1990-tallet. Han døde 17. september 2000 i Boca Raton i Florida, etter lang tids sykdom.


== Referanser ==


== Eksterne lenker ==
(en) Henry T. Weinstein på Internet Movie Database 
(sv) Henry T. Weinstein i Svensk Filmdatabas 
(fr) Henry T. Weinstein på Allociné 
(en) Henry T. Weinstein på AllMovie 
(en) Henry T. Weinstein hos The Movie Database 
(en) Henry T. Weinstein på Internet Broadway Database
Artikkelen har ingen egenskaper for filmpersondatabaser i Wikidata